ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
কেন্দ্রীয় মন্ত্রিসভা আখ চাষিদের সহায়তায় ৩,৫০০ কোটি টাকা সহায়তার প্রস্তাব মঞ্জুর করেছে
নতুনদিল্লী, ১৬ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে আখ চাষিদের সহায়তায় ৩,৫০০ কোটি টাকা বরাদ্দের প্রস্তাব অনুমোদন করা হয়েছে।
বর্তমানে দেশে প্রায় ৫ কোটি আখ চাষি এবং তাদের ওপর নির্ভরশীল বহু মানুষ রয়েছেন। এছাড়াও বিভিন্ন চিনি কলে ও অনুসারি শিল্পে আরও ৫ লক্ষ কর্মচারী কাজ করেন- যাঁদের জীবিকা চিনি শিল্পের ওপর নির্ভরশীল।
কৃষকরা চিনি কলে তাঁদের আখ বিক্রি করেন। কিন্তু চিনি কলগুলিতে বাড়তি চিনি থাকায় কৃষকরা তাঁদের ন্যায্য মূল্য সঠিক সময়ে পাননা। এই সমস্যার সমাধানে বাড়তি চিনি কারখানা থেকে বাইরে নিয়ে আসার কাজে সরকারের এই উদ্যোগ সাহায্য করে। এর ফলে আখ চাষিরা তাদের ন্যায্য মূল্য সঠিক সময় পান। সরকার এই খাতে ৩,৫০০ কোটি টাকা ব্যয় করবে। এই অর্থ কৃষকের অ্যাকাউন্টে সরাসরি চলে যাবে। চিনি কলগুলির এই প্রক্রিয়ায় কোনও অর্থ বকেয়া থাকলে সেই অর্থ সংশ্লিষ্ট কারখানার অ্যাকাউন্টে জমা হবে।
ভর্তুকির এই উদ্যোগের ফলে চিনি বাজারজাত করা, প্রক্রিয়াকরণের ব্যয় এবং ২০২০-২১ চিনি বিপণন মরশুমে কারখানাগুলির জন্য বরাদ্দকৃত সর্বোচ্চ রপ্তানির কোটা অনুযায়ী ৬০ লক্ষ মেট্রিক টন চিনি রপ্তানিতে পণ্য পরিবহণে সাহায্য করা হবে।
স্বাস্থ্যওপরিবারকল্যাণমন্ত্রক
চিকিৎসাধীন সংক্রমিতের সংখ্যা  হ্রাস পাচ্ছে
গত এক মাসে কর্ণাটক, মহারাষ্ট্র, কেরল, তামিলানাড়ু, অন্ধ্রপ্রদেশে চিকিৎসাধীন সংক্রমিতের হার সবথেকে কম
ভারতে ১৪ কোটি নমুনা পরীক্ষা হয়েছে
নয়াদিল্লি, ৩০ নভেম্বর, ২০২০
দেশে গত ২৪ ঘন্টায় মাত্র ৩৮,৭৭২ জনের কোভিড সংক্রমণ ধরা পড়েছে। এই একই সময়ে ৪৫,৩৩৩ জন কোভিড মুক্ত হয়েছেন। অর্থাৎ, চিকিৎসাধীন সংক্রমিতের সংখ্যা ৬,৫৬১ কমেছে।
ভারতে মোট সংক্রমিতের মাত্র ৪.৭৪ শতাংশ, এই মুহূর্তে চিকিৎসাধীন – ৪,৪৬,৯৫২ জন। দেশে কোভিড মুক্ত হওয়ার হার ৯৩.৮১ শতাংশ। আজকের হিসেবে মোট ৮৮,৪৭,৬০০ জন সুস্থ হয়ে উঠেছেন। চিকিৎসাধীন ব্যক্তির তুলনায় সুস্থ হয়ে ওঠার সংখ্যা ৮৪,০০,৬৪৮ বেশি।
বিগত এক মাসে কর্ণাটক, মহারাষ্ট্র, কেরল, তামিলনাড়ু ও অন্ধ্রপ্রদেশে সংক্রমিত চিকিৎসাধীনের সংখ্যা সবথেকে বেশি কমেছে। অন্যদিকে, মধ্যপ্রদেশ, হিমাচল প্রদেশ, দিল্লি, হরিয়ানা এবং রাজস্থানে সংক্রমণের হার সবথেকে বেশি।
কোভিড-১৯-এর বিরুদ্ধে লড়াইয়ে দেশ একটি নতুন মাইলফলক অতিক্রম করল। গত ২৪ ঘন্টায় ৮,৭৬,১৭৩টি নমুনা পরীক্ষা হয়েছে। আজকের হিসেবে মোট ১৪ কোটি নমুনা পরীক্ষা হয়েছে। দৈনিক ১৫ লক্ষ নমুনা পরীক্ষার করার পরিকাঠামো তৈরি করা হয়েছে।
দেশে নতুন যাঁরা সংক্রমিত হয়েছেন তাঁদের মধ্যে ৭৮.৩১ শতাংশ ১০টি রাজ্য ও কেন্দ্রশাসিত অঞ্চলে বাস করেন। নতুন করে কেরলে ৫,৬৪৩ জন, মহারাষ্ট্রে ৫,৫৪৪ জন ও দিল্লিতে ৪,৯০৬ জন সংক্রমিত হয়েছেন।
দেশে যতজন সুস্থ হয়ে উঠেছেন তার মধ্যে ৭৬.৯৪ শতাংশ ১০টি রাজ্য ও কেন্দ্রশাসিত অঞ্চলে বসবাস করেন। দিল্লিতে গত ২৪ ঘন্টায় ৬,৩২৫ জন, কেরলে ৫,৮৬১ জন ও মহারাষ্ট্রে ৪,৩৬২ জন সংক্রমণ মুক্ত হয়েছেন।
কোভিডের কারণে যতজনের মৃত্যু হয়েছে তার মধ্যে ৭৮.৫৬ শতাংশ মৃত্যুর খবর এসেছে ১০টি রাজ্য ও কেন্দ্রশাসিত অঞ্চল থেকে। দেশে কোভিডের কারণে মৃত্যুর হার কমে হয়েছে ১.৪৫ শতাংশ। মহারাষ্ট্রে সবথেকে বেশী ৮৫ জন, দিল্লিতে ৬৮ জন এবং পশ্চিমবঙ্গে ৬৪ জন মারা গেছেন।
অর্থ কমিশন
পঞ্চদশ অর্থ কমিশনের উপদেষ্টা পর্ষদের চতুর্থ বৈঠক অনুষ্ঠিত হল
নয়াদিল্লি, ১৩ সেপ্টেম্বর, ২০১৯
পঞ্চদশ অর্থ কমিশনের উপদেষ্টা পর্ষদের চতুর্থ বৈঠক আজ নতুন দিল্লিতে অনুষ্ঠিত হয়েছে। কমিশনের চেয়ারম্যান এবং সদস্যরা ছাড়াও উপদেষ্টা পর্ষদের সদস্যরাও এই বৈঠকে অংশগ্রহণ করেন।
বৈঠকে বিভিন্ন রাজ্যে কমিশনের সদস্যদের সফর, জিএসটি পর্ষদের সঙ্গে নীতি নির্ধারণ সংক্রান্ত আসন্ন বৈঠক ও বিভিন্ন বিশেষজ্ঞের সঙ্গে মতবিনিময় নিয়ে আলোচনা হয়েছে।
বৈঠকে প্রকৃত উন্নয়ন মুদ্রাস্ফীতি সহ বিভিন্ন বিষয় স্থান পেয়েছে। কমিশনের চূড়ান্ত প্রতিবেদন জমা দেওয়ার পর পর্ষদ আবারও বৈঠকে বসবে। উপদেষ্টা কমিটির ডঃ ডি কে শ্রীবাস্তব, ডঃ এম গোবিন্দ রাও, ডঃ ইন্দিরা রাজারমন, ডঃ সুদীপ্ত মুন্দলে, ডঃ ওমকার গোস্বামী, ডঃ অরবিন্দ ভিরমানি, ডঃ কৃষ্ণমূর্তি সুব্রহ্মনিয়ম, ডঃ সুরজিৎ ভাল্লা, ডঃ প্রাচী মিশ্র এবং শ্রী নীলকান্ত মিশ্র বৈঠকে উপস্থিত ছিলেন।
CG/CB/DM
(Visitor Counter : 40
সামাজিকন্যায়ওক্ষমতায়নমন্ত্রক
কর্মসংস্হান ক্ষমতায়নের সূচক বললেন থাওয়ার চাঁদ গেহলট
নয়াদিল্লি, ৩ জুলাই, ২০১৮
কর্মসংস্হান ক্ষমতায়নের সূচক বলে মন্তব্য করেছেন কেন্দ্রীয় সামাজিক ন্যায় ও ক্ষমতান মন্ত্রী শ্রী থাওয়ার চাঁদ গেহলট। আজ প্রতিবন্ধী মানুষদের দক্ষতা উন্নয়ন সংক্রান্ত একটি জাতীয় কর্মশালা নতুন দিল্লীতে উদ্বোধন করে মন্ত্রী একথা বলেন। প্রতিবন্ধী মানুষের দক্ষতা উন্নয়নের প্রয়োজনে সরকার যাতে কিছু প্রকল্প কাঠামো গড়ে তুলতে পারে তার জন্য গত বছর ২০১৬-র প্রতিবন্ধী মানুষের অধিকার সংক্রান্ত আইনটি বলবৎ হয়। প্রতিবন্ধী মানুষের ক্ষমতায়ন সংক্রান্ত দপ্তর দক্ষতা উন্নয়ন মন্ত্রকের সঙ্গে একযোগে ২০১৫-র মার্চে প্রতিবন্ধী মানুষের দক্ষতা উন্নয়ন বিষয়ক একটি জাতীয় কর্মপরিকল্পনা চালু করে। এই কর্মপরিকল্পনা অনুযায়ী ৭৫৬৪০-জন প্রতিবন্ধী মানুষকে ২০১৬-১৭ থেকে প্রশিক্ষিত করা গিয়েছে। এবছর এ বিষয়ে লক্ষ্যমাত্রা রাখা হয়েছে ৯০ হাজার প্রতিবন্ধী মানুষ।
শ্রী গেহলট আজ একদিনের এই কর্মশালা উদ্বোধন করেন। সেখানে সম্মানীয় অতিথি হিসেবে উপস্হিত ছিলেন কেন্দ্রীয় দক্ষতা উন্নয়ন এবং উদ্যোগ মন্ত্রী শ্রী ধর্মেন্দ্র প্রধান। কর্মশালায় অংশ নিয়েছেন সহযোগী প্রশিক্ষণ সংস্হা থেকে শুরু করে নীতি নির্ধারক এবং মন্ত্রকের কর্মচারীরা।
শ্রী গেহলট ভাষণপ্রসঙ্গে বলেন, এখন পর্যন্ত প্রতিবন্ধী মানুষের ক্ষমতায়ণ সংক্রান্ত দপ্তরে প্যানেলভুক্ত হয়েছে ২৮টি রাজ্য এবং একটি কেন্দ্রশাসিত অঞ্চলের ২৫৮টি প্রশিক্ষণ সহযোগী সংস্হা। মন্ত্রীর অভিমত, সমাজের অতি প্রান্তিক গোষ্ঠির একটি এই প্রতিবন্ধী মানুষজন। এদের প্রায় প্রত্যেকেই শিক্ষাও প্রশিক্ষণ থেকে বঞ্চিত থাকে এবং ফলে কর্মসংস্হান এদের কাছে অধরাই থাকে। তবে, প্রত্যেক শ্রেণীর প্রতিবন্ধী মানুষেরই কিন্তু বিশেষ ক্ষমতা থাকে। একইভাবে বিভিন্ন অঞ্চলে ভিন্ন ভিন্ন বাজার চাহিদাও থাকে। এই বিষয়গুলির মধ্যে সামঞ্জস্য আনা দরকার। শ্রী ধর্মেন্দ্র প্রধান বলেন, দক্ষতা উন্নয়ন কর্মসূচি যথাযথভাবে রূপায়ণের সামনে একটি বড় প্রতিবন্ধকতা হল কর্মসংস্হানের পর্যাপ্ত সুযোগ গড়ে তোলা। তিনি প্রতিবন্ধী মানুষের জীবনের উন্নতির প্রয়োজনে পেট্রোলিয়াম এবং প্রাকৃতিক গ্যাস এবং দক্ষতা উন্নয়ন এবং উদ্যোগ মন্ত্রকের সম্পূর্ণ সহযোগিতার আশ্বাস দিন।
উল্লেখ্য, ২০১১-র লোকগণনা অনুযায়ী, ভারতে ২ কোটি ৬৮ লক্ষ মানুষ কোন না কোনরকম প্রতিবন্ধকতার শিকার এবং এটি মোট জনসংখ্যা ২.২১ শতাংশ।
SSS/NS/…
(Visitor Counter : 37
বিজ্ঞানওপ্রযুক্তিমন্ত্রক
কলকাতার ছাত্রছাত্রীদের সর্ববৃহৎ জ্যোতির্পদার্থবিদ্যার সমাবেশে গিনেস রেকর্ড তৈরি
নয়াদিল্লি, ৬ নভেম্বর, ২০১৯
ভারত আন্তর্জাতিক বিজ্ঞান উৎসব  ২০১৯-এর প্রথম দিনে কলকাতার সায়েন্স সিটি একটি গিনেস ওয়ার্ল্ড রেকর্ড তৈরি করে। জ্যোতির্পদার্থবিদ্যা সংক্রান্ত ৪৫ মিনিটের একটি শিক্ষামূলক অধিবেশনে ১,৫৯৮ জন ছাত্রছাত্রী অংশগ্রহণ করেন।
এই অধিবেশনে স্পেক্ট্রোস্কোপ নিয়ে ছাত্রছাত্রী ও বিশেষজ্ঞরা আলোচনা করেন। আমাদের থেকে হাজার হাজার আলোকবর্ষ দূরে মহাকাশে যে সমস্ত মহাজাগতিক বস্তু রয়েছে তাদের তাপমাত্রা, রাসায়নিক গঠন সহ অন্যান্য বিস্তারিত তথ্য জানতে জ্যোতির্বিজ্ঞানীরা স্পেক্ট্রোস্কোপ ব্যবহার করেন।
একটি উন্নত স্পেক্ট্রোস্কোপ খুব সহজেই যে কেউ তৈরি করতে পারেন। এর জন্য কার্ডবোর্ডে নির্মিত একটি বাক্স দরকার যার মধ্যে অতিক্ষুদ্র একটি ছিদ্র থাকবে। ঐ ছিদ্র দিয়ে আলো এই স্পেক্ট্রোস্কোপে পৌঁছবে।
এক টুকরো কম্প্যাক্ট ডিস্ক ঐ আলোর বিচ্ছুরণ ঘটায়। মেঘনাদ সাহা এবং সি ভি রমনকে শ্রদ্ধা জানাতে তাঁদের উদ্দেশে এই উদ্যোগ নিবেদিত হয়েছে।
পঞ্চম আইআইএসএফ, ২০১৯ কলকাতায় অনুষ্ঠিত হয়েছে। এই শহরে অনেকগুলি বিখ্যাত বৈজ্ঞানিক প্রতিষ্ঠান রয়েছে যেখানে বিশিষ্ট বিজ্ঞানীরা তাঁদের গবেষণার মাধ্যমে ভারতের বিজ্ঞান চর্চাকে একটি উচ্চতর মাত্রায় নিয়ে গেছেন। আইআইএসএফ বিশ্বের বৃহত্তম উৎসব। চলতি বছরে এই উৎসবের থিম হল ‘রাইজেন ইন্ডিয়া’ বা উদীয়মান ভারত – গবেষণা, উদ্ভাবন এবং বিজ্ঞানের মাধ্যমে জাতির ক্ষমতায়ন।
আইআইএসএফ-এর দ্বিতীয় দিনে এক হাজারের ওপর ছাত্রছাত্রী বৈদ্যুতিন বিষয় এবং অপটিক্যাল মিডিয়ার যোগাযোগের ওপর একটি পাঠক্রমে যোগ দেবেন। ইনফ্রারেড সিগন্যালের মাধ্যমে যোগাযোগ স্থাপিত হবে। ইনফ্রারেড ব্যান্ডের মাধ্যমে আলোর তরঙ্গের মুক্ত স্থানে বিচ্ছুরণের প্রক্রিয়া ওয়্যারলেস ইনফ্রারেড যোগাযোগের মাধ্যমে করা হবে। চন্দ্রশেখর ভেঙ্কটরমন এবং সত্যেন্দ্রনাথ বসুর প্রতি শ্রদ্ধা জানিয়ে তাঁদের উদ্দেশে এই উদ্যোগ নেওয়া হয়েছে।
CG/CB/DM
(Visitor Counter : 44
প্রধানমন্ত্রীরদপ্তর
অরুণাচল প্রদেশের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ২০শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী অরুণাচল প্রদেশের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “অরুণাচল প্রদেশের প্রতিষ্ঠা দিবসে রাজ্যবাসীকে শুভেচ্ছা জানাই। এই রাজ্যের মানুষ অসামান্য প্রতিভা ও কঠোর পরিশ্রমী স্বভাবের জন্য পরিচিত। আগামী দিনে রাজ্যের উন্নয়ন নতুন উচ্চতায় পৌঁছাক, সেই কামনাই করি।“
CG/CB/SFS
(
কেন্দ্রীয়মন্ত্রিসভা
প্রধানমন্ত্রী বয়ো বন্দনা যোজনায় ১৫ লক্ষ টাকা পর্যন্ত বিনিয়োগে কেন্দ্রীয় মন্তিসভার সায়
নয়াদিল্লি, ০২ মে, ২০১৮
প্রধানমন্ত্রী বয়ো বন্দনা যোজনায়, প্রবীণ নাগরিকদের বিনিয়োগের পরিমাণ ৭.৫ লক্ষ থেকে বাড়িয়ে ১৫ লক্ষ টাকা পর্যন্ত করা হচ্ছে। একইসঙ্গে টাকা জমা দেওয়ার সময়সীমা চলতি বছরের ৪ মে থেকে বাড়িয়ে ২০২০ সালের ৩১ মার্চ পর্যন্ত করা হচ্ছে। নতুন দিল্লিতে আজ কেন্দ্রীয় মন্ত্রিসভার বৈঠকে এই সিদ্ধান্ত অনুমোদন করা হল।
প্রবীণ নাগরিকদের আর্থিক ও সামাজিক নিরাপত্তা সুনিশ্চিত করতেই কেন্দ্রের এই উদ্যোগ। সংশোধিত পিএমভিভিওয়াই প্রকল্পে একজন প্রবীণ নাগরিক চালু থাকা প্রকল্পে পরিবারপিছু বিনিয়োগের পরিমাণ ৭.৫ লক্ষ টাকা থেকে ১৫ লক্ষ টাকা পর্যন্ত করতে পারেন। এরফলে, প্রবীণ নাগরিকরা মাসে ১০ হাজার টাকা পর্যন্ত পেনশন পেতে পারেন।
চলতি বছরের মার্চ মাস পর্যন্ত এই প্রকল্পে ২ লক্ষ ২৩ হাজার প্রবীণ নাগরিক যোগ দিয়ে উপকৃত হয়েছেন। প্রসঙ্গত, পূর্ববর্তী ২০১৪ সালে চালু করা বরিষ্ঠ পেনশন বিমা যোজনা থেকে ৩ লক্ষ ১১ হাজার প্রবীণ নাগরিক উপকৃত হয়েছিলেন।
ভারতীয় জীবন বিমা নিগম বা এলআইসি-এর মাধ্যমে পিএমভিভিওয়াই প্রকল্পটি বাস্তবায়িত হচ্ছে। বয়েসকালে আর্থিক নিরাপত্তা সুনিশ্চিত করতে এবং তাঁদের বাজারের অনিশ্চিত পরিস্হিতির প্রভাবমুক্ত রাখতে এই প্রকল্প রূপায়িত হয়েছে। এলআইসি সংস্হা পিএমভিভিওয়াই প্রকল্পের আওতায় প্রবীণ নাগরিকদের জমানো অর্থের ওপর বার্ষিক ৮ শতাংশ হারে ১০ বছর ধরে একটি নির্দিষ্ট অর্থের পেনশন প্রদান করছে। পেনশনের প্রতিশ্রূত অর্থ ও এলআইসি-র রিটার্নের মধ্যে পার্থক্য দেখা দিলে, সেই টাকার অঙ্ক বার্ষিক ভর্তুকি হিসাবে কেন্দ্রীয় সরকার বহন করবে।
CG /SC/NS/…
(Visitor Counter : 62
মানবসম্পদবিকাশমন্ত্রক
শ্রী সঞ্জয় ধোত্রে আগামীকাল ব্রিকস শিক্ষামন্ত্রীদের বৈঠকে পৌরোহিত্য করবেন
নতুন দিল্লি, ৫ জুলাই, ২০২১
কেন্দ্রীয় শিক্ষা, যোগাযোগ ও ইলেক্ট্রনিক্স তথা যোগাযোগ প্রযুক্তি প্রতিমন্ত্রী শ্রী সঞ্জয় ধোত্রে আগামীকাল ব্রিকস গোষ্ঠীভুক্ত দেশগুলির শিক্ষামন্ত্রীদের অষ্টম বৈঠকে পৌরোহিত্য করবেন। ভার্চুয়াল মাধ্যমে এই বৈঠক আয়োজন করা হয়েছে। ভারত এবছর ত্রয়োদশ ব্রিকস শিখর সম্মেলন আয়োজন করতে চলেছে। এরই অঙ্গ হিসেবে ব্রিকস শিক্ষামন্ত্রীদের নিয়ে আগামীকালের বৈঠক। এই বৈঠকে ব্রিকস গোষ্ঠীভুক্ত ৫টি দেশের শিক্ষামন্ত্রীরা ছাড়াও উচ্চপদস্থ আধিকারিকরা উপস্থিত থাকবেন।
আগামীকালের বৈঠকের পূর্বে ব্রিকস গোষ্ঠীভুক্ত দেশের বিশ্ববিদ্যালয়গুলির মধ্যে পারস্পরিক নেটওয়ার্ক সম্পর্কিত আন্তর্জাতিক পরিচালন পর্ষদের বৈঠক গত ২৯ জুন আয়োজিত হয়। এই বৈঠকে সদস্য দেশগুলির বিশ্ববিদ্যালয়গুলির মধ্যে পারস্পরিক সহযোগিতা গড়ে তোলার লক্ষ্যে গৃহীত উদ্যোগগুলির অগ্রগতি নিয়ে আলোচনা হয়েছে। ব্রিকস গোষ্ঠীভুক্ত দেশগুলির বিশ্ববিদ্যালয়গুলির মধ্যে নেটওয়ার্ক গড়ে তোলা সম্পর্কিত আন্তর্জাতিক পরিচালন পর্ষদের বৈঠকে ভারত থেকে পর্ষদের সদস্য হিসেবে কেন্দ্রীয় উচ্চশিক্ষা সচিব শ্রী অমিত খাড়ে, বিশ্ববিদ্যালয় মঞ্জুরি কমিশনের চেয়ারম্যান শ্রী বি পি সিং, অধ্যাপক সুভাশিষ চৌধুরী অংশ নেন। ব্রিকস গোষ্ঠীভুক্ত দেশের শিক্ষাপ্রতিষ্ঠানগুলির মধ্যে গবেষণামূলক সহযোগিতা আরও বাড়ানোর প্রয়োজনীয়তার ওপর জোর দেওয়া হয়।
আগামীকাল ব্রিকস গোষ্ঠীভুক্ত দেশগুলির শিক্ষামন্ত্রীদের বৈঠকের পূর্বে গত ২ জুলাই এই গোষ্ঠীর সদস্য দেশগুলির শিক্ষা বিভাগের উচ্চপদস্থ আধিকারিকদের নিয়ে বৈঠক আয়োজিত হয়।
CG/BD/AS/
(Visitor Counter : 123
প্রতিরক্ষামন্ত্রক
প্রতিরক্ষা মন্ত্রক ২০২১-২২ অর্থবর্ষে সরকারি ই-মার্কেট প্লেস ব্যবস্থার মাধ্যমে ১৫ হাজার কোটি টাকার বেশি সামগ্রী সংগ্রহ করেছে, যা এযাবৎ সর্বোচ্চ
নতুন দিল্লি, ৩০ এপ্রিল, ২০২২
প্রতিরক্ষা মন্ত্রক ২০২১-২২ অর্থবর্ষে সরকারি ই-মার্কেট  পোর্টালের মাধ্যমে ১৫ হাজার ৪৭ কোটি ৯৮ লক্ষ টাকার সামগ্রী সংগ্রহ করেছে, যা এযাবৎ সর্বোচ্চ। মন্ত্রকের পক্ষ থেকে এই সংগ্রহের পরিমাণ গত অর্থবর্ষের তুলনায় ২৫০ শতাংশের বেশি। উল্লেখ করা যেতে পারে, জেম ব্যবস্থার সূচনা হয় ২০১৬-র অগাস্ট মাসে। ডিজিটাইজেশনের মাধ্যমে সরকারি সংগ্রহ প্রক্রিয়ায় আরও স্বচ্ছতা ও দায়বদ্ধতা নিয়ে আসার লক্ষ্যে এবং পুরানো বরাত প্রক্রিয়ায় সংস্কারের জন্য এই ব্যবস্থার সূচনা হয়েছিল। অল্প সময়ের মধ্যেই প্রতিরক্ষা মন্ত্রক ডিজিটাল পদ্ধতির মাধ্যমে জেম পোর্টাল থেকে প্রয়োজনীয় সামগ্রী সংগ্রহ শুরু করে।
ডিজিটাল ভারত উদ্যোগের সঙ্গে সঙ্গতি রেখে ডিজিটাইজেশন ও স্বচ্ছতার প্রসারে সরকারের দৃষ্টিভঙ্গীতে কার্যকর অবদান রাখতে প্রতিরক্ষা মন্ত্রক অঙ্গীকারবদ্ধ।
CG/BD/AS/
(Visitor Counter : 89
রেলমন্ত্রক
শ্রমিক স্পেশাল ট্রেনগুলিতে ভ্রমণরত প্রায় ৫০ লক্ষ পরিযায়ীকে ভারতীয় রেল বিনামূল্যে ৮৫ লক্ষেরও বেশি খাবারের প্যাকেট এবং ১.২৫ কোটি জলের বোতল বিতরণ করেছে
নয়াদিল্লী, ২৮ মে, ২০২০
ভারতীয় রেল পয়লা মে থেকে শ্রমিক স্পেশাল ট্রেনে ভ্রমণকারী পরিযায়ীদের জন্য বিনামূল্যে ৮৫ লক্ষ খাবারের প্যাকেট এবং ১.২৫ কোটি জলের বোতল বিতরণ করেছে। ভারতীয় রেলের রাষ্ট্রায়াত্ব সংস্থা আইআরসিটিসি-র তৈরি করা এই খাবারের প্যাকেটগুলি আঞ্চলিক রেল বিভাগগুলি বিতরণ করেছে। শ্রমিক স্পেশাল ট্রেনে ভ্রমণরত সমস্ত পরিযায়ী যাত্রীকে খাবার ও জলের বোতল দেওয়া হয়েছে। ভ্রমণকারীদের আইআরসিটিসি-র রেল নীর জলের বোতলের সঙ্গে পুরি-সব্জি-আচার, রুটি-সব্জি-আচার, কলা, বিস্কুট, কেক, ভেজ পোলাও, পাওভাজি, উপমা, পোলাও-আচার ইত্যাদি খাবার দেওয়া হয়েছে।
স্বরাষ্ট্র মন্ত্রকের কাছ থেকে অনুমতি পাওয়ার পর বিশেষ ট্রেনের মাধ্যমে বিভিন্ন স্থানে আটকে পড়া পরিযায়ী শ্রমিক, তীর্থযাত্রী, পর্যটক, শিক্ষার্থী এবং অন্যান্য ব্যক্তিদের নিজ নিজ রাজ্যে পৌঁছে দেওয়ার জন্য ভারতীয় রেল পয়লা মে থেকে শ্রমিক স্পেশাল ট্রেন চালানোর সিদ্ধান্ত নেয়। ২৮শে মে পর্যন্ত বিভিন্ন রাজ্য থেকে মোট ৩ হাজার ৭৩৬টি শ্রমিক স্পেশাল ট্রেন চালানো হয়েছে। এ পর্যন্ত ২৭ দিনে প্রায় ৫০ লক্ষ পরিযায়ী 'শ্রমিক স্পেশাল' ট্রেনে যাত্রা করেছেন। এদিনের যাত্রাপথে কোনো ট্রেনই যানযটের সমস্যার মধ্যে পড়েনি।
এই ৩ হাজার ৭৩৬টি ট্রেন বিভিন্ন রাজ্য থেকে ছাড়া হয়েছে। এরমধ্যে গুজরাত থেকে ৯৭৯, মহারাষ্ট্র থেকে ৬৯৫, পাঞ্জাব থেকে ৩৯৭, উত্তরপ্রদেশ এবং বিহার থেকে ২৬৩টি করে ট্রেন ছেড়েছে।
এই শ্রমিক স্পেশাল ট্রেনগুলি বিভিন্ন রাজ্যে পৌঁছেছে। এরমধ্যে উত্তরপ্রদেশে ১ হাজার ৫২০, বিহারে ১ হাজার ২৯৬, ঝাড়খন্ডে ১৬৭, মধ্যপ্রদেশে ১২১ এবং ওডিশায় ১৩৯টি ট্রেন পৌঁছেছে।
শ্রমিক স্পেশাল ট্রেন ছাড়াও দিল্লীকে সংযুক্ত করে রেল ১৫ জোড়া বিশেষ ট্রেন চালাচ্ছে এবং পয়লা জুন থেকে আরও ২০০টি ট্রেন চালানোর পরিকল্পনা গ্রহণ করেছে।
(CG/SS/NS
বিজ্ঞানওপ্রযুক্তিমন্ত্রক
সি এস আই আর-সি এম ই আর আই বিশ্বের বৃহত্তম সৌরবৃক্ষ তৈরি করল
নয়া দিল্লী, ৩১ অগাস্ট, ২০২০
সি এস আই আর- সিএম ই আর আই বিশ্বের বৃহত্তম সৌরবৃক্ষ তৈরি করেছে। এটি বসানো হয়েছে দুর্গাপুরের সিএসআইআর- সিএমইআরআই আবাসিক কলোনিতে। এই প্রযুক্তি নিয়ে বিশদে বলতে গিয়ে সংস্থার অধিকর্তা অধ্যাপক ডঃ হরিশ হিরানি বলেন এই সৌরবৃক্ষের ক্ষমতা ১১.৫কেডবলিউপি-র বেশি। বাৎসরিক স্বচ্ছ ও পরিচ্ছন্ন ১২০০০ থেকে ১৪০০০ ইউনিট উৎপাদন করতে সক্ষম।
এটি এমনভাবেই তৈরি করা হয়েছে যাতে প্রতিটি প্যানেল পর্যাপ্ত সূর্যালোক পাবে এবং নীচে ছায়া পড়বে যথাসম্ভব কম।৩৫টি প্যানেল আছে প্রতিটি বৃক্ষে যার প্রতিটির ক্ষমতা৩৩০ডবলিউপি। প্যানেলগুলি যে দণ্ডের উপর অবস্থিত সেগুলি প্রয়োজনমতো সরানো যায়। বিদ্যুৎ উৎপাদনের তথ্য পাওয়া যাবে প্রতিদিন বা রিয়েল টাইমের ভিত্তিতে।
অধ্যাপক হরিশ হিরানি ব্যাখ্যা করে বলেন বিভিন্ন অঞ্চলে এটা লাগানো যাতে যায় সেইভাবে এটি তৈরি করা হয়েছে।যেহেতু কম ছায়া পড়ে তাই কৃষিকাজে ব্যাপকভাবে ব্যবহার করা যাবে।
জৈব জ্বালানির পরিবর্তে কৃষিতে ব্যবহার করা গেলে ১০থেজে ১২ টন কার্বন উৎসর্জন কম হবে।অতিরিক্ত বিদ্যুৎ দেওয়া যাবে বিদ্যুতের গ্রিডে।
কৃষি মডেলটি কৃষকদের আর্থিক দিক দিয়ে সহায়ক হবে এবং অনিশ্চয়তার হাত থেকে মুক্তি ঘটবে।
প্রতিটি সৌরবৃক্ষের দাম পড়বে ৭.৫ লক্ষ টাকা এবং ক্ষুদ্র মাঝারি অণু শিল্প সংস্থাগুলি প্রধানমন্ত্রী কিসান উর্যা সুরক্ষা উত্থান মহাভিযান পি এম কুসুমের অধীনে পুনর্নবীকরণযোগ্য শক্তি তৈরি করতে পারবে।
এই সূর্যবৃক্ষের সঙ্গে সিসিটিভি যুক্ত করা যায় আর্দ্রতা মাপবার,বাতাসের বেগ, বৃষ্টির পূর্বাভাস এবং মাটির পরীক্ষার জন্য সেনসর লাফানোর বন্দোবস্ত আছে।
সিএসআইআর-সিএমইআরআই এর সৌরশক্তিচালিত ইসুবিধা কিয়স্ক এই সৌরবৃক্ষের সঙ্গে যুক্ত করলে কৃষি সংক্রান্ত বিপুল তথ্য এবং অনলাইন বাজারের খোঁজ মিলবে।এই সৌরবৃক্ষ ভারতকে বিদ্যুতের ক্ষেত্রে আত্মনির্ভরশীল ও কার্বনমুক্ত করে গড়ে তুলতে এক বিরাট লাফ।
CG/AP
(Visitor Counter : 189
প্রতিরক্ষামন্ত্রক
গ্যালান্ট্রি অ্যাওয়ার্ড পোর্টালের পক্ষ থেকে দুঃসাহসী সেনা জওয়ানদের উদ্ভাবনমূলক শ্রদ্ধা’ প্রতিযোগিতার আয়োজন
গ্যালান্ট্রি পুরস্কার বিজেতাদের অভিনব ও সৃজনশীল পদ্ধতিতে শ্রদ্ধা জানাতে প্রতিযোগিতায় অংশগ্রহণের জন্য সারা দেশ থেকে প্রতিযোগীদের আমন্ত্রণ
নতুন দিল্লি, ১৮ এপ্রিল, ২০২১
জাতীয় স্মরণিকায় গ্যালান্ট্রি পুরস্কার জয়ীদের অসীম সাহস ও আত্মবলিদানের বিষয়টি সর্বদাই স্বতন্ত্র স্বীকৃতির দাবি রাখে। এই প্রেক্ষিতে অ্যাওয়ার্ড পোর্টালের পক্ষ থেকে গ্যালান্ট্রি পুরস্কার জয়ীদের যথাযোগ্য সম্মান ও শ্রদ্ধা জানাতে অনলাইন প্ল্যাটফর্মে এক প্রতিযোগিতার আয়োজন করা হয়েছে। এই প্রতিযোগিতায় অংশগ্রহণের জন্য সারা দেশে আগ্রহীদের কাছ থেকে অভিনব ও সৃজনশীল পদ্ধতিতে অসীম সাহসী জওয়ানদের শ্রদ্ধা ও সম্মান জানানোর প্রস্তাব আহ্বান করা হয়েছে। দুঃসাহসী সেনা জওয়ানদের অভিনব পদ্ধতিতে সম্মান ও শ্রদ্ধা জানানোর জন্য এই প্রতিযোগিতার আয়োজন করা হয়েছে। গ্যালান্ট্রি পুরস্কার জয়ীদের যথাযোগ্য শ্রদ্ধা ও সম্মান জানাতে সাধারণ মানুষের পাঠানো সেরা বার্তাগুলি খুঁজে বের করার লক্ষ্যে এই উদ্যোগ। প্রতিযোগিতা ১৫ এপ্রিল থেকে শুরু হয়ে ১৫ মে পর্যন্ত চলবে।
প্রাপ্ত বার্তাগুলি সৃজনশীলতা, মৌলিকতা, নিহিত মমার্থ ও সরলতার বিভিন্ন দিকের ওপর ভিত্তি করে সেরা বার্তাগুলিকে চিহ্নিত করা হবে। গ্যালান্ট্রি পুরস্কারের উদ্দেশ্য এবং স্বীকৃতির বিষয়গুলি যাতে প্রেরিত বার্তায় প্রাধান্য পায়, সে বিষয়গুলিও খতিয়ে দেখা হবে। প্রতিযোগিতায় বিজয়ীদের গ্যালান্ট্রি অ্যাওয়ার্ড পোর্টালের মাধ্যমে স্বীকৃতি জানানো হবে। এমনকি প্রতিযোগিতায় বিজয়ীরা আগামী বছর সাধারণতন্ত্র দিবসের কুচকাওয়াজ অনুষ্ঠান স্থলে উপস্থিত হয়ে প্রত্যক্ষ করার সুযোগ পাবেন। এই প্রতিযোগিতায় অংশগ্রহণের জন্য নিচের লিঙ্কে ক্লিক করুন - https://www.gallantryawards.gov.in/single_challenge/event/46
সাধারণ মানুষের মধ্যে দেশাত্ববোধ, আন্তরিকতা ও নিষ্ঠার মূল্যবোধগুলি প্রতিষ্ঠার লক্ষ্যে গ্যালান্ট্রি অ্যাওয়ার্ড পোর্টাল পারস্পরিক সমন্বয় ও যোগাযোগের এক উপযুক্ত মঞ্চ হিসেবে কাজ করে। এই পোর্টালের মাধ্যমে সাধারণ মানুষ দেশের গ্যালান্ট্রি পুরস্কার জয়ীদের প্রতি শ্রদ্ধা জানিয়ে থাকেন।
CG/BD/AS/
(Visitor Counter : 146
শ্রমওকর্মসংস্থানমন্ত্রক
কৃষি ও গ্রামীণ শ্রমিকদের জন্য সর্বভারতীয় গ্রাহক মূল্য সূচক - জুন, ২০২০
নয়াদিল্লি, ২০ জুলাই, ২০২০
১৯৮৬-৮৭’কে ১০০ হিসাবে ভিত্তি করে জুন মাসে কৃষি ও গ্রামীণ শ্রমিকদের জন্য সর্বভারতীয় গ্রাহক মূল্য সূচক প্রকাশিত হয়েছে। প্রকাশিত সূচন অনুযায়ী, কৃষি শ্রমিকদের ক্ষেত্রে মূল্য সূচক জুন মাসে ১ পয়েন্ট কমে হয়েছে ১ হাজার ১৮ এবং গ্রামীণ শ্রমিকদের ক্ষেত্রেও এই সূচক ১ পয়েন্ট কমে হয়েছে ১ হাজার ২৪। মূল্য সূচক হ্রাস পাওয়ার কারণ হ’ল – খাদ্যশস্য, বিশেষ করে চাল, অড়হর ডাল, মশুর, চিনেবাদাম তেল, খাসির মাংস, পোল্ট্রি, শাকসব্জি ও ফলমূলের দাম হ্রাস পাওয়ায় সূচক কমেছে।
তবে, সূচকের উত্থান ও পতন বিভিন্ন রাজ্যে ভিন্ন ভিন্ন হয়ে থাকে। ৯টি রাজ্যে কৃষি শ্রমিকদের ক্ষেত্রে মূল্য সূচক ১ – ৭ পয়েন্ট বেড়েছে। অন্যদিকে, ৯টি রাজ্যে এই সূচক ১ – ১৯ পয়েন্ট কমেছে। ২টি রাজ্যে সূচক স্থিতিশীল রয়েছে। সবচেয়ে বেশি ১ হাজার ২১৪ পয়েন্ট সূচক বেড়েছে তামিলনাডু’তে এবং সবচেয়ে কম ৭৮৪ পয়েন্ট হ্রাস পেয়েছে হিমাচল প্রদেশে।
একইভাবে, গ্রামীণ শ্রমিকদের ক্ষেত্রেও সূচক ৯টি রাজ্যে ১ – ৮ পয়েন্ট বেড়েছে। অন্যদিকে, ১০টি রাজ্যে এই সূচক ২ – ২০ পয়েন্ট কমেছে। তামিলনাডু’তে সর্বাধিক ১ হাজার ১৯৯ পয়েন্ট বেড়ে রাজ্যগুলির মধ্যে সর্বোচ্চ স্থানে এবং ৮৩২ পয়েন্ট হ্রাস পেয়ে রাজ্যগুলির মধ্যে সবচেয়ে নীচে হিমাচল প্রদেশ রয়েছে।
রাজ্যগুলির মধ্যে কৃষি ও গ্রামীণ শ্রমিকদের ক্ষেত্রে মূল্য সূচক সর্বাধিক ৭ – ৮ পয়েন্ট বেড়েছে ওডিশায়। এই রাজ্যে খাসির মাংস, মাছ/শুটকি মাছ, শাকসব্জি ও ফলমূলের দাম প্রধাণত বৃদ্ধি পাওয়ায় সূচকে অগ্রগতি হয়েছে। পক্ষান্তরে, কৃষি ও গ্রামীণ শ্রমিকদের ক্ষেত্রে গ্রাহক মূল্য সূচক সবচেয়ে বেশি ১৯ – ২০ পয়েন্ট হ্রাস পেয়েছে জম্মু ও কাশ্মীরে। এই কেন্দ্রশাসিত অঞ্চলে ফলমূল ও শাকসব্জির দাম হ্রাস পাওয়ায় মূল্য সূচক নিম্নমুখী হয়েছে।
পয়েন্টের ভিত্তিতে কৃষি শ্রমিকদের ক্ষেত্রে গ্রাহক মূল্য সূচকের মুদ্রাস্ফীতির হার গত মে মাসের ৮.৪০ শতাংশ থেকে কমে ৭.১৬ শতাংশ হয়েছে। একইভাবে, গ্রামীণ শ্রমিকদের ক্ষেত্রেও গ্রাহক মূল্য সূচক মে মাসের ৮.১২ শতাংশ থেকে কমে জুন মাসে ৭ শতাংশ হয়েছে। জুন মাসে কৃষি শ্রমিকদের ক্ষেত্রে গ্রাহক মূল্য সূচকের খাদ্য সংক্রান্ত সূচকে মুদ্রাস্ফীতির হার দাঁড়িয়েছে ৮.৫৭ শতাংশে এবং গ্রামীণ শ্রমিকদের ক্ষেত্রে গ্রাহক মূল্য সূচকের ওপর ভিত্তি করে মুদ্রাস্ফীতির হার দাঁড়িয়েছে ৮.৪১ শতাংশ।
(CG/BD/SB
বিজ্ঞানওপ্রযুক্তিমন্ত্রক
গ্লোবাল বায়ো ইন্ডিয়া : আত্মনির্ভর ভারত সম্মেলন : ভারত ও বিশ্বের জন্য
নয়াদিল্লি, ০২ মার্চ ২০২১
বিশ্বের বৃহত্তম জৈব প্রযুক্তি সম্মেলন, গ্লোবাল বায়ো ইন্ডিয়া ২০২১ – এর উদ্বোধন করেছেন কেন্দ্রীয় বিজ্ঞান, প্রযুক্তি, ভূবিজ্ঞান এবং স্বাস্থ্য ও পরিবার কল্যাণ মন্ত্রী ডাঃ হর্ষবর্ধন। গতকাল এই সম্মেলনের উদ্বোধন করেন তিনি। এই সম্মেলনে প্রধান অতিথি হিসাবে উপস্থিত ছিলেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন। তিন দিনের এই সম্মেলনে জৈব প্রযুক্তির বিভিন্ন দিক নিয়ে আলোচনা চলছে। গ্লোবাল বায়ো ইন্ডিয়া সম্মেলনের প্রথম পর্বে ভারতের ‘মেক ইন ইন্ডিয়া’ প্রচারাভিযান কিভাবে ‘আত্মনির্ভর ভারত অভিযান’ – এ রূপান্তরিত করা যায় এবং দেশের আত্মনির্ভরতা কিভাবে বৃদ্ধি করা যায় – তা নিয়ে আলোচনা চলে। এর পাশাপাশি, জাতীয় স্বার্থের দিকগুলিতেও আলোচনায় অগ্রাধিকার দেওয়া হয়। কোভিড মহামারী মোকাবিলা ক্ষেত্রে ভারতের অভিজ্ঞতাকে কাজে লাগিয়ে কিভাবে বিশ্বের এই সঙ্কটময় মুহূর্তকে সুযোগে রূপান্তরিত করে অভ্যন্তরীণ ক্ষেত্রে উন্নতিসাধন সম্ভব হয়েছে, তা নিয়েও আলোচনা হয়। সঙ্কটের মুহূর্তে ভারত প্রতিবন্ধকতাকে দূরে সরিয়ে রেখে টিকা, ওষুধ, চিকিৎসা, পিপিই কিট তৈরি, ভেন্টিলেটর, থার্মাল স্ক্যানার, মাস্ক ইত্যাদি দেশেই তৈরি করেছে।
ইনভেস্ট ইন্ডিয়ার সিইও ডঃ দীপক বাগলা ভারত ও বিশ্বের জন্য আত্মনির্ভর ভারতের দৃষ্টিভঙ্গী ব্যক্ত করেন। তিনি বলেন, ভারত পৃথিবীর অন্যতম উন্মুক্ত অর্থনীতির দেশ। কঠিন পরিস্থিতির মধ্যেও এদেশের অর্থনীতির দ্রুত বিকাশ সম্ভব হয়েছে। নেদাল্যান্ড ও সুইজারল্যান্ডের রাষ্ট্রদূতরা এই আলোচনায় অংশ নেন। এই সম্মেলনে কিভাবে ভারতের অর্থনীতিকে আত্মনির্ভর রূপে প্রতিষ্ঠা করা যায় এবং উদ্ভাবন ক্ষেত্রে কিভাবে বিকাশ সম্ভব হয়, তা নিয়েও আলোচনা চলে।
নীতি আয়োগের স্বাস্থ্য বিষয়ক সদস্য ডঃ বিনোদ পল বিজ্ঞানী মহলের ভুয়সী প্রশংসা করেন এবং তিনি বলেন, মহামারী পরিস্থিতিতে বিজ্ঞানীরা যেভাবে কাজ চালিয়ে গেছেন, তা অনস্বীকার্য। কোভিড-১৯ টিকা তৈরি ভারতের গ্রহণযোগ্যতা বিশ্বের দরবারে আরও কয়েক ধাপ এগিয়ে নিয়ে গেছে। দ্রুত টিকাকরণের বিষয়ে যথাযথ প্রয়াস চালানো হচ্ছে বলেও তিনি জানান। নীতি আয়োগের আরেক সদস্য ডঃ ভি কে সারস্বত বলেন, পৃথিবীর প্রাচীনতম পেশা হিসাবে পরিচিত জৈব প্রযুক্তি। কিন্তু আজ বিভিন্ন উপায়ে প্রযুক্তিগতভাবে জৈব প্রযুক্তির চাহিদা ক্রমশ বেড়ে চলেছে।
হু’র মুখ্য বিজ্ঞানী ডঃ সৌম্য স্বামীনাথন বলেন, কোভিড-১৯ এর সঙ্কটময় পরিস্থিতির সাক্ষী রয়েছে ইউরোপ ও আমেরিকার বিভিন্ন দেশ। এই ভাইরাসের বিভিন্ন ধরণ নানা সমস্যার সৃষ্টি করছে। তবে, ভারত এই সংক্রমণ মোকাবিলায় যেভাবে টিকা তৈরি করেছে, তা প্রশংসার দাবি রাখে। তিন দিনের এই আলোচনায় উন্নতমানের টিকা উৎপাদন, টিকাকরণ প্রক্রিয়াকে জোরদার করে তোলার মতো বিষয়গুলি নিয়েও আলোচনা চলছে।
ক্রেতা, খাদ্যএবংগণবন্টনমন্ত্রক
১০০টি মদের কারখানা এবং ৫০০র বেশি উৎপাদনকারী সংস্থাকে হ্যান্ড স্যানিটাইজার তৈরির অনুমতি
নতুনদিল্লি, ২৬ মার্চ, ২০২০
কেন্দ্র ও রাজ্য সরকার করোনা ভাইরাসের বিরুদ্ধে লড়াইয়ের লকডাউনের সময় নিত্যপ্রয়োজনীয় সামগ্রী সরবরাহ সুনিশ্চিত করতে সব ধরনের প্রয়াস চালিয়ে যাচ্ছে। এই ভাইরাস সংক্রমণ প্রতিরোধে সাধারণ মানুষ, স্বাস্থ্যকর্মী ও হাসপাতাল কর্তৃপক্ষ হ্যান্ড স্যানিটাইজার ব্যবহার করছে। তাই দিন দিন হ্যান্ড স্যানিটাইজারের চাহিদা বৃদ্ধি পাচ্ছে। সেই কারনে চাহিদা ও যোগানের মধ্যে ভারসাম্য বজায় রাখতে এবং হ্যান্ড স্যানিটাইজার তৈরিতে ব্যবহৃত ইথানল অথবা ইএনএ সরবরাহে কোনরকম সমস্যা যাতে না হয় তা রাজ্য সরকার, আবগারি কমিশনার ,ড্রাগ কনট্রোলারদের দেখতে বলা হয়েছে। এর পাশাপাশি যেসব মদের কারখানা হ্যান্ড স্যানিটাইজার তৈরিতে আগ্রহী তাদের অনুমোদন অথবা লাইসেন্স দিতে বলা হয়েছে। মদের কারখানা অথবা চিনিকলগুলি যারা একসঙ্গে অনেক হ্যান্ড স্যানিটাইজার তৈরি করতে পারে ,তাদেরকে আরো বেশি করে উৎসাহিত করা হচ্ছে। এমনকি বেশি উৎপাদনের জন্য তিন দফায় কাজ চালিয়ে যেতে বলা হয়েছে।
ইতিমধ্যেই ৪৫টি মদের কারখানা এবং ৫৬৪ টি অন্যান্য উৎপাদন সংস্থাকে হ্যান্ড স্যানিটাইজার তৈরির জন্য অনুমোদন দেওয়া হয়েছে । দু'একদিনের মধ্যে আরো ৫৫টি মদের কারখানাকে অনুমোদন দেয়া হবে।যাদের অনুমোদন দেয়া হয়েছে তাদের মধ্যে অনেকেই হ্যান্ড স্যানিটাইজার তৈরির কাজ শুরু করে দিয়েছে, বাকিরাও এই সপ্তাহের মধ্যে কাজ শুরু করে দেবে। এর ফলে খুব শীঘ্রই গ্রাহক এবং হাসপাতালে যথেষ্ট পরিমাণ হ্যান্ড স্যানিটাইজার সরবরাহ করা সম্ভব হবে।
সাধারণ মানুষ এবং হাসপাতালে যাতে ন্যায্য মূল্যে স্যানিটাইজার পাওয়া যায় তার জন্য সরকার এর সর্বোচ্চ খুচরো মূল্য নির্ধারণ করে দিতে পারবে।তবে ২০০ এমএল হ্যান্ড স্যানিটাইজারের খুচরো দাম ১০০ টাকার বেশি করা যাবে না এবং হ্যান্ড স্যানিটাইজার এর অন্যান্য সামগ্রীর দাম সেই অনুপাতে ঠিক করতে হবে।
CG/SS
(Visitor Counter : 128
কেন্দ্রীয়মন্ত্রিসভা
ভারত ও বিশ্ব স্বাস্থ্য সংস্থার মধ্যে সম্পাদিত সহায়ক প্রযুক্তি কর্মসূচিতে সম্মতি কেন্দ্রীয় মন্ত্রিসভার
নয়াদিল্লি, ১৭ মে, ২০২৩
উচ্চমানের সহায়ক প্রযুক্তির বিকাশ ও প্রসারে ভারতের স্বাস্থ্য গবেষণা দপ্তর  এবং বিশ্ব স্বাস্থ্য সংস্থা -এর মধ্যে সম্পাদিত সহযোগিতা চুক্তিটি অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত আজকের এই বৈঠকে গবেষণা, উদ্ভাবন এবং দক্ষতা বৃদ্ধির মাধ্যমে এই সহায়ক প্রযুক্তি সম্পর্কিত চুক্তি স্বাক্ষরের ঘটনাকে অনুমোদন দেওয়া হয়।
প্রসঙ্গত উল্লেখ্য, কেন্দ্রীয় স্বাস্থ্য গবেষণা দপ্তর এবং বিশ্ব স্বাস্থ্য সংস্থার মধ্যে এই সহযোগিতা চুক্তিটি স্বাক্ষরিত হয় ২০২২-এর ১০ অক্টোবর। এর লক্ষ্য হল গবেষণা, উদ্ভাবন এবং উপযুক্ত প্রশিক্ষণ কর্মসূচির মাধ্যমে এই সহায়ক প্রযুক্তি সম্পর্কে বিশ্ববাসীকে আগ্রহী করে তোলা।
(PG/SKD/DM/